Gunnar Bråthen

Gunnar Bråthen (født Paulsen 7. oktober 1896 i Hønefoss, død 7. juni 1980)Gravferdsetaten i Oslo kommune var en norsk industriarbeider, fagforeningsmann og politiker (Ap).

Han ble født på Hønefoss som sønn av pige Gunda Olsen og ungkar Paul Pedersen.arkivverket.no I 1910 bodde han som offentlig understøttet på gården Braaten i Hole hos enken Elise Madsen.Folketelling 1910 for 0612 Hole herred 

Bråthen ble jern- og metallarbeider. Han hadde teknisk aftenskole og utdannelse som vikler fra 1917. Bråthens videre karrière dreide seg i hovedsak om faglig-politisk arbeid, og han var sekretær i AUF i 1919, medlem av Kristiania bystyre 1922–1925, medlem av Norsk Jern- og Metallarbeiderforbunds hovedstyre 1922–1925, sekretær sammesteds 1925–1931, sekretær i Hedmark faglige samorganisasjon 1931–1938 og sekretær i LO i Nord-Norge 1938–1941.

Under andre verdenskrig deltok han aktivt i den norske motstandsbevegelsen, og satt fengslet på Grini fangeleir 1942–1943, på Falstad fangeleir 1944–1945 og igjen på Grini frem til frigjøringen samme år.

Etter krigen var han sekretær og nestformann i LO 1945–1950, medlem av Arbeiderpartiets sentralstyre 1949–1957, direktør i Arbeidsdirektoratet 1950–1963 og lønns- og prisminister i Einar Gerhardsens tredje regjering 1955–1959.

Bråthen hadde også en rekke offentlige verv, og var styremedlem i Fosdalens Bergverk A/S 1946–1966, styremedlem i A/S Samvirkebanken 1952–1967 (styreformann 1963–1967), styremedlem i A/S Norsk Jernverk 1963–1966, styreformann i attføringsbedriften A/S Norasonde 1965–1969 og styremedlem i A/S Sydvaranger.

 Referanser 

 Eksterne lenker 


Kategori:Norske lønns- og prisministre
Kategori:Ap-statsråder
Kategori:Statsråder i Regjeringen Gerhardsen III
Kategori:Norske statsråder etter 1945
Kategori:Norske fagforeningspersoner
Kategori:Ap-politikere i Oslo
Kategori:AUFs ledelse
Kategori:Personer fra Hole kommune